Odbojkaška liga osnovnih škola

Prevrtljivom igrom do 2 boda

Odbojka je i dalje zajednička rekreativna aktivnost djelatnika naše škole. Ove školske godine nas je već 15 dolazilo na treninge, a redovito nam dolaze nove kolegice i kolege. Jedina smo škola na ovom području koja organizira redovito vježbanje i igranje odbojke. Dok nemamo bolju, veću i noviju dvorane, jednom tjedno nam se pridružuju i djelatnici drugih škola s područja Grada Samobora.

Odbojkaška liga osnovnih škola (OLOŠ) odvija se već 13. sezonu za redom, a Langovci se se, kako navode neimenovani izvori, priključili negdje u prvim godinama. Protekle subote 1. veljače 2020., igralo se u Čazmi, na dva terena tamošnje sportske dvorane.

Odigrano je deset utakmica, a svaka škola je na teren izlazila četiri puta. Prošlogodišnji naslov doprvaka teško će biti obraniti bez prekaljenih igračica koje su opravdano izostale i ovoga puta. Istrčavši s nikad prije viđenim sastavom momčadi, krenilo se bez rezultatskog imperativa. No usprkos tome, niti ubacivanje novih igrača u posljednjim satima pred nastup nije moglo savinuti već dobro „izmasiranu“ kralješnicu momčadi koja je čak svojom poznatom igrom „na treću“ mogla do pobjede u svim utakmicama. Zato su se tri utakmice odužile na tri seta što je ponovo bilo teže za gledati nego za igrati. Ponovno su odigrani neki „neviđeni“ poeni dok je mreža „progutala“ mnoge lagane lopte. Do posljednjih trenutaka bila je neizvjesna utakmica s Velikom Mlakom koja je posljednjih godina odbojkaški „el clasico“, samo s manje gledatelja. Prvaci su odnijeli bodove, a Langovci set i moralnu pobjedu. Moral i izmijenjeni sastav testirani su na domaćinima iz Čazme koji odnose prvi set, ali na strani terena gdje sunce ne „lupa“ u oči. To je dodatni motiv koji rezultira osvajanjem drugog i nevjerojatnog trećeg seta u kojem se dramatičnim razvojem rezultata došlo do pobjede. Veliko slavlje, ali istovremeno oproštaj od prekaljenog igrača koje zbog obaveza odlazi prije ručka. U takvom sastavu dolazimo na novake u ligi i dobro raspoloženu školu Luka koja u punom sastavu (12 ih je došlo) ipak slama naš dobar otpor u neopasnoj formaciji „svi sve“. Sve bi bilo ispravljeno protiv dugoselaca protiv kojih je nejasno ispušten „dobiveni“ prvi set. Prazna dvorana, nevjerica, umor, kašnjenje na ručak i još neki statistički elementi presuđuju u drugom setu pa i ovi bodovi ostaju na istoku županije.

Naša škola nastupila je u sastavu: Tihomir Ivanec, Ivana Smolej Kolarek, Marin Rimac, Snježana Glaser, Ivo Ikić, Irena Matijaščić, Alojzije Došlić i Igor Kupres. Langovci su trenutno treća od 5 škola koje nastupaju OLOŠ-u.

Rezultati OLOŠ-a, Čazma:

OŠ Milana Langa – OŠ Velika Mlaka 1:2 (8:25, 25; 22, 12:15)

OŠ Čazma – OŠ Milana Langa 1:2 (21:25, 18:25, 16:18)

OŠ Milana Langa – OŠ Luka 1:2 (21:25, 25:21, 5:15)

OŠ Milana Langa – OŠ Josipa Zorića 0:2 (25:23, 25:14)

Pripremio: Igor Kupres